Bis-saħħa ta' Keith Attard, l-awtur ta' Ballun Pinġut , għaqqadna dan l-alfabett tat-Tazza tad-Dinja 2018: a ta' ankra , dak il-plejer li jilgħab quddiem id-difiża u joqgħod hemm biex jilqa' l-attakki, inaqqashom u jkissirhom, bħalma hu Fernandinho għat-tim Brażiljan b ta' baqgħu d-dar , ngħidu aħna t-Taljani li lanqas biss ikkwalifikaw għat-Tazza tad-Dinja ċ ta' ċeda postu , meta ssir sostituzzjoni u jidħol plejer flok ieħor d ta' dawru ċippitatu , meta plejer jidħak bl-avversarju għal darba tnejn u jħallih jagħqad fil-vojt e ta' eleganti bil-ballun , meta plejer ikun fin bil-ballun u jpaxxi l-għajn, ngħidu aħna Messi u Neymar li bil-ballun kapaċi jagħmlu li jridu f ta' festa ta' futbol , bħalma kellna din id-darba għal xahar sħiħ, b'total ta' 64 logħba ġ tal-Ġappun , minkejja l-eliminazzjoni, il-Ġappuniżi taw tagħlima lil kulħadd għax naddfu l-grawnd u ħallew id-dressing room pupilla g ta' gowl tal-bandiera , gowl ta' konsolazzjoni li jsir lejn l-aħħar tal-partita mit-tim li jkun qed jitlef u ma jkollu l-ebda impatt fuq ir-riżultat finali, bħal dak tal-Panama kontra l-Ingliżi (6-1), li għalihom kien l-ewwel gowl f'edizzjoni ta' Tazza tad-Dinja għ ta' għandu s-santi , plejer li jkollu xortih tajba u jgħidu li jkollu l-qaddisin jaqbżu għalih h ta' Harry Kane , it-top scorer s'issa ta' din it-Tazza tad-Dinja b'sitt gowls ħ ta' ħadu l-banana , bħalma ġralhom l-Ingliżi wara li għamluha fatta li "it's coming home" i ta' ivvinta gowl , meta plejer jagħmel gowl sabiħ u ħadd ma jkun jaf minn fejn ġabu, bħax-xutt mibrum tad-difensur Pavard ta' Franza li għadu joħlom bih sal-lum j ta' jilgħab biż-żewġ saqajn, meta plejer ikun kapaċi juża siequ l-leminija u x-xellugija tajjeb ħafna k ta' keskes il-ballun , meta plejer jitfa' l-ballun 'il fuq għat-tul u bl-addoċċ meta jkun seta' lagħbu ma' sħabu l ta' lotterija tal-penalties , bħalma biha rebħu l-Ingliżi kontra l-Kolombjani għall-ewwel darba fl-istorja tagħhom tat-Tazza tad-Dinja, jew bħalma biha l-Kroazja rebħu tliet darbiet m ta' mxietlu l-lasta , botta ta' nkejja li jgħaddi xi ħadd wara li plejer ikun tilef ċans tajjeb ta' gowl għax ikun tefa' l-ballun barra n ta' nixfa ta' gowls , meta logħba tispiċċa mingħajr gowls; f'din l-edizzjoni tat-Tazza tad-Dinja, logħba waħda biss – Franza kontra d-Danimarka – spiċċat xejn b'xejn o ta' opportunist , tingħad lil dak il-plejer li jkollu x-xamma tal-gowl, jiġifieri jkun jaf jaħtaf l-iċken okkażjoni u jkun fil-post eżatt biex jiskorja mill-ewwel p ta' pinġihulu , bħal dak il-free kick ta' Ronaldo kontra Spanja li ġabu eżatt fejn ried hu q ta' qala' xutt , tingħad meta plejer jixxuttja, aktarx wieħed b'saħħtu r ta' ra l-gamiem , tingħad meta plejer jixxuttja għoli ħafna u jkun għoddu laqat xi għasfur s ta' saba' tan-nofs , bħal ta' Robbie Williams fiċ-ċerimonja tal-ftuħ u ta' Maradona fiċ-ċelebrazzjonijiet tal-gowl kontra n-Niġerja t ta' tar għall-ballun , bħalma għamel Jordan Pickford fl-aħħar battuti tal-partita kontra l-Kolombja u ta' umiljazzjoni , bħalma ġarrbu l-Ġermaniżi li r-round tal-aħħar sittax lanqas biss xammewh v ta' VAR: Video Assistant Referee , li ntuża għall-ewwel darba f'edizzjoni tat-Tazza tad-Dinja w tal-waqgħat ta' Neymar : jirrombla, jitmiegħek u jiżżelleġ mal-art malli jagħrxu xi ħadd x ta' xewka , plejer li m'għandux kwiet, il-ħin kollu jdejjaq lill-avversarju, u ma jagħtihx ċans jagħmel dak li jixtieq… bħalma kien Mbappe ta' Franza f'din it-Tazza tad-Dinja ż ta' żifen bil-ballun , meta wieħed ikun kunfidenti u juri x'jaf bil-ballun, ngħidu aħna Cuadrado tal-Kolombja… jew bħaż-żifna sinkronizzata tat-tim Senegaliż fit-taħriġ jew fil-warming up li ġibdet is-simpatija ta' ħafna partitarji newtrali z tat-taZZa , min se jgħolliha FranZa jew il-KroaZja?
L-Alfabett tat-Tazza tad-Dinja